L'empresa paternera de productes químics COMSA compleix 75 anys
18/07/2016

# L'empresa paternera de productes químics COMSA compleix 75 anys

[![Recepción por parte del alcalde de Paterna, Juan Antonio Sagredo  junto al director de COMSA, Francisco Javier Cortés y a Iván Torrijos, miembro del equipo directivo.](/images/noticias/2016/07/recepcion-COMSA.jpg)](/images/noticias/2016/07/recepcion-COMSA.jpg)

18.07.2016

Amb motiu del 75 Aniversari de l'empresa paternera Comercial de Productes Químics S.A. (COMSA), l'Alcalde de Paterna, Juan Antonio Sagredo ha rebut aquest matí a l'Ajuntament al director de la companyia, Francisco Javier Cortés i a Iván Torrijos, membre de l'equip directiu.

Durant la trobada, l'Alcalde ha traslladat a Cortès la felicitació i el reconeixement, en nom de tot el poble de Paterna, pels 75 anys d'història i trajectòria d'aquesta empresa local amb una imparable projecció de creixement internacional i ha elogiat la seua presència en el municipi i la seua col•laboració amb el teixit empresarial autonòmic.

Per la seua banda, Javier Cortés ha explicat a Sagredo els inicis i la trajectòria seguida per aquesta empresa fundada pel seu iaio i situada al polígon industrial Font del Gerro que, a força de treball i d'esforç, ha aconseguit consolidar-se com la companyia de referència en la distribució de productes químics de la Comunitat Valenciana en sectors com el de Cosmètica, Detergencia, Composites, Tractament d'Aigües i Superfícies o química industrial.

Així mateix, han aprofitat aquesta cita per convidar a l'Alcalde a l'acte de celebració del 75 Aniversari de COMSA que tindrà lloc el proper mes de setembre al Palau dels Arts Reina Sofia.